Anthericum baeticum

Anthericum baeticum er en flerårig urt i aspargesfamilien.

Den ligner på storsandlilje (A. liliago), men er mindre og spinklere. Planten blir 8–55 cm høy og har en kort jordstengel. Bladene er grunnstilte, linjeformede og 7–25 cm lange. Det er seks hvite blomsterdekkblad og seks pollenbærere. Blomstene sitter 2–7 sammen i en klase. Frukten er en kapsel med svarte frø.

Arten vokser på fuktige enger i fjellstrøk i en høyde på 500–2900 moh. Den er utbredt i sørlige og sentrale deler av Den iberiske halvøy og i Rif- og Atlasfjellene i Nord-Afrika. Ifølge Flora iberica vokser det også en mer storvokst art, Anthericum maurum, i det samme området, men andre kilder regner denne arten som et synonym for Anthericum baeticum.

Kilder

Eksterne lenker 
 

Agavoideae